नेपाल में वाम गठबंधन को नेशनल असेंबली में संसद के ऊपरी सदन में दो-तिहाई बहुमत मिला है।
59 सदस्यीय नेशनल असेंबली में वाम गठबंधन ने 39 सीटें जीती हैं। कम्युनिस्ट पार्टी ऑफ नेपाल (यूएमएल) को 27 सीटें मिलीं और इसके सहयोगी कम्युनिस्ट पार्टी ऑफ नेपाल (माओवादी सेंटर) ने 12 सीटें जीती।
नेपाली कांग्रेस को 13, जबकि दो प्रमुख पार्टियां, मधेश, संघीय समाजवादी फोरम नेपाल तथा राष्ट्रीय जनता पार्टी नेपाल ने दो-दो सीटों पर जीत हासिल की है।
बुधवार को नेशनल असेंबली के 56 सीटों का चुनाव हुआ था। शेष तीन सदस्यों को राष्ट्रपति द्वारा सरकार की सिफारिश पर नामित किया जाएगा।
संसद के निचले सदन के 275 सदस्यीय प्रतिनिधि सभा में वाम गठबंधन पहले ही दो-तिहाई बहुमत हासिल कर चुका है।
ऐतिहासिक संसदीय और पहली बार प्रांतीय विधानसभा चुनाव दो चरणों में 26 नवंबर और 7 दिसंबर को पिछले साल आयोजित किये गये थे।
awa_Deva awa_Deva awa_Deva hin_Deva awa_Deva hin_Deva